Diari Oficial de la Generalitat Valenciana


Sumari del DOGV 7377, del 08-10-2014 (2014/9001)

RESOLUCIÓ de 2 de setembre de 2014, de la Secretaria Autonòmica de Justícia, per la qual s'ordena la publicació amb el text resumit de dos resolucions d'esta Secretaria Autonòmica, per les quals s'acorda la inscripció, en el Registre de Fundacions de la Comunitat Valenciana, de les entitats Fundación Aluminio Alicante Grupo Empresa de la Comunitat Valenciana i Fundación Un Abrazo de Luz de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7377

Data del DOGV
:   08-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9001


Data del document
:   02-09-2014

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 2 de setembre de 2014, de la Secretaria Autonòmica de Justícia, per la qual s'ordena la publicació amb el text resumit de dos resolucions d'esta Secretaria Autonòmica, per les quals s'acorda la inscripció, en el Registre de Fundacions de la Comunitat Valenciana, de les entitats Fundación Aluminio Alicante Grupo Empresa de la Comunitat Valenciana i Fundación Un Abrazo de Luz de la Comunitat Valenciana. [2014/9001]  
En compliment del que disposa l'article 29.h de la Llei 8/1998, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en el que s'establix com a funció específica del Protectorat «donar publicitat a l'existència i les activitats de les fundacions», s'indica el següent:  
  
  
Primer  
Per la Resolució de data 5 de juny de 2014, del secretari autonòmic de Justícia de la Conselleria de Governació i Justícia, es va acordar inscriure, en el Registre de Fundacions de la Comunitat Valenciana, l'entitat denominada Fundación Aluminio Alicante Grupo Empresa de la Comunitat Valenciana, amb el número 212A i classificar-la amb el caràcter de laboral, sota la tutela del Protectorat que exercix la Generalitat. El seu domicili radicarà en l'avinguda del Poeta Carmelo Calvo, número 12, de la localitat d'Alacant (CP 03366).  
Segons l'article 5 dels seus estatuts, la Fundació té per objecte: «1. Concedir, als beneficiaris, préstecs amb interés o sense, d'acord amb les normes del Reglament de Prestacions. 2. Establir, a favor dels beneficiaris, pensions complementàries a les del Règim General Públic de la Seguretat Social, vitalícies o temporals. 3. Subvencionar activitats del Grupo de Empresa Alcoa (Alacant), de caràcter social i cultural. 4. Prestar ajudes a beneficiaris amb familiars de fins al segon grau amb discapacitats legalment reconegudes. 5. Subvencionar tractaments psiquiàtrics o psicològics als beneficiaris, cònjuges o descendents. 6. Concedir beques d'estudis per a beneficiaris, cònjuge i fills. 7. Qualsevol altre tipus de situació digna de ser atesa i arreplegada en el reglament de prestacions. 8. Subvencionar i/o patrocinar activitats culturals d'interés social, educatiu, esportiu dirigides als seus beneficiaris o a l'entorn ciutadà en què desenrotlla la seua activitat. L'enunciació dels esmentats fins no entranya l'obligació d'atendre a tots i cada un d'ells, ni els atorga orde de cap prelació, s'estarà subjecte al reglament de prestacions.»  
  
Quant als beneficiaris, l'article 10 dels dits estatuts disposa: «1. La condició de beneficiari l'atorgarà el Patronat amb criteris d'imparcialitat i no discriminació a les persones que reunisquen les circumstàncies següents: a) Persones incloses en l'àmbit personal del conveni col·lectiu del centre d'Alacant, sempre que tinguen almenys un any d'antiguitat en l'empresa, així com els que estant en situació de jubilació parcial subjectes a conveni reben retribució salarial, i si és el cas complement econòmic de l'empresa, per continuar amb la seua relació laboral a temps parcial fins a la data de jubilació. b) Demandants, a més, de prestacions o servicis que la Fundació pot oferir. c) Que complisquen altres requisits que, complementàriament, puga acordar el Patronat, específics per a cada convocatòria. d) També formaran part d'este col·lectiu els treballadors actius o jubilats parcials adscrits al Conveni Col·lectiu de la Fàbrica que hagueren causat baixa de l'empresa a partir de la data de constitució de la Fundació, per causes no voluntàries atribuïbles al treballador, i que continuen voluntàriament abonant les quotes obligatòries per l'import que en cada exercici determine el Patronat. No obstant, els treballadors que encara mantenint la seua ocupació en la fàbrica renuncien a pertànyer al conveni col·lectiu, perdran la seua condició de beneficiaris. 2. En el supòsit de reducció dràstica del nombre de treballadors de la fàbrica, entenent per tal la que puga afectar un mínim de 50 per cent, o de tancament de les instal·lacions, mantindran la condició de beneficiaris els que el foren en eixe precís moment, mentres continuen abonant les seues quotes per l'import que en cada exercici determine el Patronat. 3. Ningú podrà al·legar, ni individual ni col·lectivament davant de la Fundació o el seu Patronat, cap dret al gaudi dels seus beneficis abans que siguen concedits, ni imposar la seua atribució a persones determinades.»  
  
Segon  
Per la Resolució de data 31 de juliol de 2014, del secretari autonòmic de Justícia de la Conselleria de Governació i Justícia, es va acordar inscriure, en el Registre de Fundacions de la Comunitat Valenciana, l'entitat denominada Fundación Un Abrazo de Luz de la Comunitat Valenciana, amb el número 213A, i classificar-la amb el caràcter d'assistencial, sota la tutela del Protectorat que exercix la Generalitat. El seu domicili radicarà en el carrer Kursaal, número 2, de la localitat d'Elx (CP 03977).  
D'acord amb l'article 6 dels seus estatuts, la Fundació té per objecte: «El suport a menors, adolescents i altres grups en risc d'exclusió social o amb falta de mitjans suficients. Este suport consistix en la prestació de suport i d'assistència social, alimentari, psicològic o de qualsevol altra índole, que siga necessària perquè estes persones puguen viure en un ambient sa i equilibrat. Amb les diferents àrees de treball, la Fundació tractarà de donar cobertura a aquelles persones, menors i/o adolescents amb circumstàncies excepcionals i falta de mitjans i de facilitar-los la integració completa en la societat. Correspon al Patronat de la Fundació determinar la manera en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.»  
D'acord amb l'article 8 dels seus estatuts, relatiu als beneficiaris: «Seran beneficiaris potencials de la Fundació els menors i jóvens en risc d'exclusió social. La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que en són legítims creditors, d'acord amb les bases, normes o regles que s'establisquen a este efecte. Ningú podrà al·legar contra la Fundació, cap dret preferent a gaudir dels seus beneficis, ni imposar la seua atribució a persona o entitat determinada.»  
  
  
València, 2 de setembre de 2014.- El secretari autonòmic de Justícia: Antonio Gastaldi Mateo.